CELEX: C2006/190/26
Language: hu
Date: 2006-08-12 00:00:00
Title: T-213/01 és T-214/01. sz. egyesített ügyek: Az Elsőfokú Bíróság 2006. június 7-i ítélete – Österreichische Postparkasse és Bank für Arbeit und Wirtschaft kontra Bizottság ( Megsemmisítés iránti kereset – Verseny – 17. rendelet – 2842/98/EK rendelet – 2001/462/EK/ESZAK határozat – Meghallgatási tisztviselő – Joghatásokat kiváltó intézkedés – Elfogadhatóság – Jogos érdek – Kérelmezőkénti vagy panaszoskénti elismerés – Terméket vagy szolgáltatást megvásárló végső ügyfél – A kifogásközlésekhez történő hozzáférés – Megfelelő érdek )

12.8.2006   
            
            
               HU
            
            
               Az Európai Unió Hivatalos Lapja
            
            
               C 190/16
            
         Az Elsőfokú Bíróság 2006. június 7-i ítélete – Österreichische Postparkasse és Bank für Arbeit und Wirtschaft kontra Bizottság
   (T-213/01 és T-214/01. sz. egyesített ügyek) (1)
   
   („Megsemmisítés iránti kereset - Verseny - 17. rendelet - 2842/98/EK rendelet - 2001/462/EK/ESZAK határozat - Meghallgatási tisztviselő - Joghatásokat kiváltó intézkedés - Elfogadhatóság - Jogos érdek - Kérelmezőkénti vagy panaszoskénti elismerés - Terméket vagy szolgáltatást megvásárló végső ügyfél - A kifogásközlésekhez történő hozzáférés - Megfelelő érdek”)
   (2006/C 190/26)
   Az eljárás nyelve: német
   Felek
   
      Felperes: Österreichische Postsparkasse AG (Bécs, Ausztria), (képviselők kezdetben: M. Klusmann, F. Wiemer és A. Reidlinger, később: H.-J. Niemeyer ügyvédek) és Bank für Arbeit und Wirtschaft (Bécs) (képviselő: H.-Niemeyer ügyvéd)
   
      Alperes: az Európai Közösségek Bizottsága (képviselő: S. Rating meghatalmazott)
   Az ügy tárgya
   A meghallgatási tisztviselő által hozott, az EK 81. cikk alkalmazására irányuló, banki díjtételek megállapításával kapcsolatos eljárásra (COMP/36.571 – Österreische Banken) vonatkozó kifogásokról szóló kifogásközlések nem bizalmas szövegváltozatainak egy osztrák politikai párttal (a Freiheitliche Partei Österreichs) való közléséről szóló, 2001. augusztus 9-i és 2001. július 25-i határozatok megsemmisítése
   Az ítélet rendelkező része
   
               1)
            
            
               A Elsőfokú Bíróság a kereseteket elutasítja.
            
         
               2)
            
            
               A felperesek viselik az érdemi eljárás költségeinek kétharmadát, valamint az ideiglenes intézkedés iránti eljárás költségeit.
            
         
               3)
            
            
               A Bizottság viseli az érdemi eljárás költségeinek egyharmadát.
            
         
      (1)  HL C 331., 2001.11.24.